Die Olimpiese Winterspele 2010 (Engels: 2010 Winter Olympics, Frans: Les XXIes Jeux olympiques d'hiver), amptelik bekend as die XXIste Olimpiese Winterspele, is tussen 12 en 28 Februarie 2010 in Vancouver, Kanada, aangebied. Ander kandidaatstede was: Pyeongchang (Suid-Korea) en Salzburg (Oostenryk). Die Olimpiese Winterspele 2010 is die derde Olimpiese Spele wat deur Kanada georganiseer is. Die eerste was die Olimpiese Somerspele 1976 in Montreal en die tweede was die Olimpiese Winterspele 1988 in Calgary. Die Paralimpiese Winterspele 2010 is tussen 12 en 21 Maart in Vancouver gehou. Vancouver is op 2 Julie 2003 tydens die 115de IOK-sitting in Praag as die gasheer van die Olimpiese Winterspele in 2010 aangewys. Ander kandidate was: Andorra la Vella (Andorra), Bern (Switserland), Harbin (China), Jaca (Spanje), Pyeongchang (Suid-Korea), Salzburg (Oostenryk) en Sarajevo (Bosnië en Herzegowina). Die stemming het as volg verloop: 86 items het deel uitgemaak van die Olimpiese Winterspele 2010.